Plattformen kan brukes av ledere når de vil gjennomtenke ansvar, lederrolle og ambisjoner. Den kan brukes av ledergrupper som ønsker å utvikle lokale retningslinjer for lederskapet både individuelt og kollektivt. Den kan brukes når statlige virksomheter skal rekruttere ledere, evaluere dem og lage utviklingstiltak for dem. Utdanningsinstitusjoner kan bruke den i sin ledelsesfaglige forskning og undervisning. Plattformen kan dessuten være til nytte for konsulentmiljøer som skal bistå statlige virksomheter i deres rekrutterings- og utviklingsarbeid.